RESOLUCIÓN do 10 de marzo de 2006 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/03/2006

Dentro do programa de actividades de formación continua da EGAP para o 2006, e conforme as fun
cións atribuídas pola Lei 4/1987, do 27 de maio, de creación da Escola e pola Lei 10/1989, do 10 de xullo, de modificación da anterior, convócanse os cursos referidos no anexo I á presente resolución, que se desenvolverán de conformidade coas seguintes bases:
Primeira.-Solicitudes.
1. O persoal que desexe participar nos cursos programados deberá solicitalo coa presentación da instancia e certificación que, como modelos oficiais, se recollen no anexo II e III desta resolución, respectivamente.
2. O número máximo de cursos que se poden solicitar limítase a cinco. Os cursos que conten con varias edicións só se poderán solicitar nunha única localidade.
3. A falsidade ou ocultación de datos esenciais para a selección dos aspirantes dará lugar á exclusión automática do curso solicitado, así como á imposibilidade de participar en calquera outro curso no presente ano.
4. O prazo de presentación de instancias será de quince días naturais contados a partir do seguinte ao da publicación desta resolución no Diario Oficial de Galicia.
5. As solicitudes, dirixidas ao director da EGAP, presentaranse no rexistro xeral da Escola, sita na Rúa Madrid, núm. 2-4, Polígono das Fontiñas, 15707 Santiago de Compostela, ou en calquera das dependencias recollidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Acceso ás actividades.
Poderá participar o persoal que cumpra os requisitos específicos exixidos para cada curso no aludido anexo I. Queda excluído o persoal docente e sanitario que non desempeñe postos na Administración xeral.
Terceira.-Selección.
1. Os criterios selectivos que se van empregar serán os sinalados con carácter xeral na resolución da Escola Galega de Administración Pública do 11 de febreiro de 2004 (Diario Oficial de Galicia nº 34, do 18 de febreiro) e, se é o caso, os criterios específicos que se establezan para cada acción formativa no anexo I.
2. Nos cursos que conten con varias edicións, terá preferencia na selección efectuada para cada unha das localidades programadas o persoal que desempeñe o seu posto de traballo nelas.
3. Para os efectos do previsto no artigo 45 da Lei 7/2004, do 16 de xullo, o persoal que teña concedido un curso cuxa realización coincida co período de desfrute dunha licenza de maternidade, un permiso de paternidade, unha redución de xornada ou unha excedencia para o coidado de familiares, incorporarase na seguinte convocatoria do mesmo curso.
O interesado presentará xunto coa solicitude, unha copia compulsada do xustificante do desfrute das ditas situacións.
4. As relacións de seleccionados para participar nos cursos previstos publicaranse nos taboleiros de anuncios da Escola Galega de Administración Pública e do Centro de Información Administrativa e Atención ao Cidadán e, se é o caso, nas delegacións provinciais da Consellería de Presidencia, Administracións Públicas e Xustiza. Así mesmo, co obxecto de facilitarlles o acceso á información dunha forma áxil e rápida, evitando desprazamentos innecesarios, publicaranse na páxina web: www.egap.xunta.es.
Cuarta.-Certificacións de asistencia.
1. Outorgaráselles o correspondente certificado de asistencia aos alumnos que participen con regularidade e dedicación no desenvolvemento dos cursos. Para os efectos de avaliar os coñecementos adquiridos polos alumnos, a EGAP poderá fixar a realización das probas que considere oportunas ou requirir a presentación dun traballo final de prácticas.
2. É obrigatoria a asistencia e puntualidade a todas as sesións dos cursos. Toda inasistencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas impedirá a expedición da certificación anteriormente referida e dará lugar á baixa no curso coa perda de todos os dereitos.
Para poder superar os cursos de teleformación é necesario cumprir unha serie de requisitos obrigatorios na súa totalidade:
-Asistencia á sesión presencial de apertura.
-Adecuada realización das actividades que o titor propoña. Estas deben constar como aprobadas.
-Lectura detallada dos contidos do curso. Cada curso ten uns contidos teóricos que deben ser revisados na plataforma.
Unha vez superados estes tres requisitos, o alumno deberá asisitir á proba final, de carácter presencial, que terá lugar nas dependencias da EGAP o último día do curso. Para poder obter o diploma é necesario acadar un aprobado nesa proba.
3. Para coñecemento e constancia no seu expediente, os participantes nos cursos deberanlles facilitar copia das certificacións recibidas aos servizos de persoal do centro directivo ao que estean adscritos.
Quinta.-Modificacións.
1. A EGAP poderá modificar o desenvolvemento e mais os contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de instancias recibidas sexa inferior ao 50% das prazas convocadas, a EGAP reserva para si o dereito de suspender a realización do curso de que se trate, empregando para o efecto os medios de notificación aos interesados previstos na normativa vixente.
Santiago de Compostela,10 de marzo de 2006.
Antonio Izquierdo Escribano
Director da Escola Galega de
Administración Pública
ANEXO I
* Curso: conceptos xerais e ferramentas da calidade.
1. Obxectivos.
Proporcionar coñecementos xerais sobre a calidade, facendo fincapé na súa repercusión na Administración pública, así como facilitar as ferramentas utilizadas na xestión da calidade das unidades administrativas.
2. Persoal ao que vai dirixido.
Funcionarios dos grupos A e B e persoal laboral dos grupos I e II da Xunta de Galicia, que no desempeño do seu posto de traballo realicen funcións relacionadas co contido do curso, preferentemente responsables de unidades administrativas con nivel de subdirección xeral ou xefatura de servizo.
3. Desenvolvemento.
3.1. Duración: 25 horas.
3.2. Lugar e datas: EGAP, os días 2, 3, 4, 8, 9, 10, 11, 15 e 16 de maio.
3.3. Horarios: das 17.00 ás 20.00 horas.
3.4. Prazas: 20.
4. Contido.
O concepto actual da calidade e as súas repercusións na Administración pública. Cultura da calidade e sociedade do coñecemento. Os modelos da calidade: o modelo Deming, o modelo Malcom Baldrige e o modelo da Fundación Europea da Calidade (EFQM). As normas de certificación ISO 9000. Metodoloxías para xestionar a calidade: reunións de equipo, indicadores da calidade e custos da calidade. Ferramentas de calidade: tipos de ferramentas da calidade, diagrama de fluxo. Percorrido do cliente. Diagramas de representación dos datos. Fitograma. Diagrama de pareto. Gráficos de dispersión. Diagrama de causa-efecto. Análise modal de fallos e efectos AMFE.
* Curso: deseño e desenvolvemento de proxectos.
1. Obxectivos.
Adquirir unha metodoloxía de xestión, mellorar a calidade e eficacia dos proxectos, e coñecer ferramentas de planificación, de organización e de control de proxectos.
2. Persoal ao que vai dirixido.
Funcionarios dos grupos A e B e persoal laboral dos grupos I e II da Xunta de Galicia, que no desempeño do seu posto de traballo realicen funcións relacionadas co contido do curso, preferentemente responsables de unidades administrativas con nivel de subdirección xeral ou xefatura de servizo.
3. Desenvolvemento.
3.1. Duración: 20 horas.
3.2. Lugar e datas: EGAP, os días 10, 11, 15, 16, 22, 23 e 24 de maio.
3.3. Horarios: das 17.00 ás 20.00 horas.
3.4. Prazas: 20.
4. Contido
O proxecto: concepto, clases e características. Condicións de xestión dos proxectos: principios básicos. O cliente e os obxectivos do proxecto. As etapas do proxecto: a planificación, a execución, a entrega ou posta en marcha. Control e seguimento do proxecto. A documentación do proxecto. O factor humano. O apoio informático.
* Curso: introdución ao estudo das políticas públicas.
1. Obxectivos.
Achegar o funcionario/a a unha nova cultura administrativa na que o importante non é só a legalidade da súa situación, senón a súa eficacia medida en termos de maior ou menor satisfacción dos seus clientes.
2. Persoal ao que vai dirixido.
Funcionarios dos grupos A e B e persoal laboral dos grupos I e II da Xunta de Galicia, que no desempeño do seu posto de traballo desenvolvan tarefas relacionadas coas materias obxecto do curso.
3. Desenvolvemento.
3.1. Duración: 25 horas.
3.2. Lugar e datas: EGAP, os días 29, 30 e 31 de maio e os días 1, 5, 6, 7 e 8 de xuño.
3.3. Horarios: das 17.00 ás 20.00 horas.
3.4. Prazas: 20.
4. Contido.
O modelo weberiano. A análise das políticas públicas en Europa e nos Estados Unidos. ¿Que son as políticas públicas? Proceso de elaboración das políticas públicas. Aplicación e burocracia. Avaliación: obxectivos, tipos e métodos.
* Curso: superior do dereito da organización e do procedemento administrativo.
1. Obxectivos.
Afondar nos coñecementos e lograr o desenvolvemento das aptitudes e habilidades no manexo das institucións fundamentais do dereito da organización -con especial referencia á organización da Xunta
de Galicia- e do procedemento administrativo, a través dun sistema de unidades didácticas que fomenten o traballo en grupo, a realización de actividades, casos prácticos e análise de situacións.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III da Xunta de Galicia que ocupen postos de traballo de responsabilidade en unidades administrativas que xestionen procedementos administrativos, que preferentemente tivesen realizado previamente na Escola Galega de Administración Pública cursos de procedemento administrativo ou de perfeccionamento de xefes de sección ou negociado.
3. Desenvolvemento.
3.1. Duración: 80 horas.
3.2. Lugar e datas: EGAP, os días 1, 6, 8, 13, 15, 20, 22, 27 e 29 de xuño, 19, 21, 26 e 28 de setembro, 3, 5, 10, 17, 19, 24, 26 e 31 de outubro e 7, 9, 14, 16, 21 e 23 de novembro.
3.3. Horarios: das 17.00 ás 20.00 horas.
3.4. Prazas: 20.
4. Contido.
Módulo I: a análise e aplicación práctica do dereito da organización administrativa: o órgano administrativo, a competencia, a desconcentración, a delegación e a avocación. Resolución de supostos en relación coa Administración autonómica e a Lei da Xunta e o seu presidente. Módulo II: A posición xurídica do cidadán fronte á Administración e os seus dereitos. Rexistros administrativos. Módulo III: os actos administrativos. Problemática dos medios de notificación, casos prácticos de tramitación e resolución de procedementos, recursos e a análise do procedemento sancionador e da responsabilidade patrimonial da Administración. Módulo IV: os procedementos de concesión de subvencións públicas. Módulo V: a tramitación de procedementos de contratación.
* Curso: regulación básica e autonómica das subvencións: o procedemento de concesión.
1. Obxectivos.
A divulgación e a análise do marco xurídico introducido pola Lei 14/2004, do 29 de decembro, a teor da Lei estatal 38/2003, do 17 de novembro, xeral de subvencións. Solventar as dúbidas de interpretación e integración de ambos os dous textos legais, entre si e coa normativa comunitaria, tanto sectorial coma procedemental. Examinar as peculiaridades das subvencións correntes e das subvencións de capital. Mellorar a técnica para a redacción e desenvolvemento das bases regulamentadoras, con especial relevancia no procedemento de concesión.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III da Xunta de Galicia, que interveñan na preparación das bases, da instrución ou en calquera outra fase de concesión de subvencións na que incida a antedita normativa.
3. Desenvolvemento.
3.1. Duración: 30 horas.
3.2. Lugar e datas: EGAP, os días 30 e 31 de outubro e 6, 7, 8, 9, 13, 14, 15 e 16 de novembro.
3.3. Horarios: das 17.00 ás 20.00 horas.
3.4. Prazas: 25.
4. Contido.
Encadre constitucional da normativa básica e autonómica. A prevalencia comunitaria no eido da acción de fomento. As disposicións autonómicas de desenvolvemento. Integración das disposicións autonómicas con preceptos complementarios da normativa estatal. O novo procedemento de concesión: singularidades da instrución. Dereitos dos peticionarios e obrigas singulares dos beneficiarios. Xestión e xustificación. Reintegros e réxime sancionador. Responsabilidade penal.
* Curso: o novo réxime legal dos contratos das administracións públicas.
1. Obxectivos.
Coñecemento das novas directivas en materia de contratación pública e a súa transposición ao dereito español, con especial referencia ás súas implicacións prácticas na actividade contractual da Administración autonómica.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III da Xunta de Galicia, que realicen funcións relacionadas coa contratación administrativa.
3. Desenvolvemento.
3.1. Duración: 21 horas.
3.2. Lugar e datas: EGAP, os días 20, 21, 22, 23, 27, 28 e 29 de novembro.
3.3. Horarios: das 17.00 ás 20.00 horas.
3.4. Prazas: 25.
4. Contido.
A contratación administrativa: evolución e principios. Transposición das directivas comunitarias. As novas directivas de contratación pública e a súa repercusión na lexislación española. Suxeitos sometidos e réxime de aplicación. A contratación electrónica. Procedementos e formas de adxudicación. A execución dos contratos e as súas incidencias. Os recursos na contratación pública. O contrato de concesión da obra pública.
* Curso: técnicas de redacción de informes, propostas e resolucións (6 edicións).
1. Obxectivos.
Dominar as técnicas de redacción dos documentos administrativos complexos.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III da Xunta de Galicia, que no desempeño do seu posto de traballo desenvolvan tarefas relacionadas coas materias obxecto do curso.
3. Desenvolvemento.
3.1. Duración: 21 horas.
3.2. Lugares e datas: A Coruña, Lugo, Ourense e Pontevedra os días 5, 6, 7, 8, 12, 13 e 14 de xuño; e Santiago de Compostela (2 edicións) os días 20, 21, 22, 26, 27, 28 e 29 de xuño.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
A linguaxe administrativa como linguaxe de especialidade. Criterios xerais de estilo na redacción administrativa. Os informes. As resolucións. Os recursos.
* Curso: xeral de xestión orzamentaria.
1. Obxectivos.
Proporcionar coñecementos específicos en materia de xestión orzamentaria.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III con destino na Administración da Xunta de Galicia interesados na materia obxecto do curso.
3. Desenvolvemento.
3.1. Duración: 25 horas.
3.2. Lugar e datas: EGAP, os días 12, 13, 14, 15, 19, 20, 21 e 22 de xuño.
3.3. Horarios: das 17.00 ás 20.00 horas.
3.4. Prazas: 30.
4. Contido.
Introdución aos orzamentos da Comunidade autónoma galega. A execución dos diferentes capítulos orzamentarios. Modificacións orzamentarias. Liquidación e peche do orzamento.
* Curso: xeral de contabilidade pública.
1. Obxectivos.
Proporcionar uns coñecementos básicos en materia de contabilidade pública.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III da Xunta de Galicia, que no desempeño do seu posto de traballo realicen funcións relacionadas co contido do curso.
3. Desenvolvemento.
3.1. Duración: 30 horas.
3.2. Lugar e datas: EGAP, os días 19, 20, 21, 25, 26, 27 e 28 de setembro e 2, 3 e 4 de outubro.
3.3. Horarios: das 17.00 ás 20.00 horas.
3.4. Prazas: 25.
4. Contido.
O Plan xeral de contabilidade pública. O orzamento de gastos. O orzamento de ingresos. Endebedamento. Transferencias e subvencións. Inmobilizado non financeiro. Tesouraría. Contas anuais.
* Curso: xestión de persoal.
1. Obxectivos.
Proporcionar uns coñecementos básicos en materia de xestión do persoal das administracións públicas.
2. Persoal ao que vai dirixido.
Funcionarios dos grupos A, B e C e persoal laboral dos grupos I, II e III, destinados en unidades de recursos humanos da Administración da Xunta de Galicia.
3. Desenvolvemento.
3.1. Duración: 21 horas.
3.2. Lugar e datas: EGAP, os días 5, 9, 10, 11, 16, 17 e 18 de outubro.
3.3. Horarios: das 17.00 ás 20.00 horas.
3.4. Prazas: 25.
4. Contido.
Introdución ao tema. O persoal ao servizo das administracións públicas. Réxime xurídico e características de xestión dos diferentes tipos de persoal.
* Curso: procedemento administrativo na modalidade de teleformación (2 edicións).
1. Obxectivos.
Perfeccionar e actualizar os coñecementos sobre a Lei 30/1992, do 26 de novembro, de réxime xurídico das administracións públicas e do procedemento administrativo común.
2. Persoal ao que vai dirixido.
Funcionarios dos grupos C e D e persoal laboral dos grupos III e IV da Xunta de Galicia, con coñecemento de acceso á internet.
3. Requisitos técnicos:
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 25 horas (21 de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura, e a segunda ao remate do curso para a realización da proba de avaliación para poder obter o diploma.
4.2. Datas: maio-xullo (1ª edición); setembro-outubro (2ª edición).
4.3. Prazas: 50 por edición.
5. Contido.
Principios xerais e ámbito de aplicación da Lei de réxime xurídico das administracións públicas e do procedemento administrativo común. O procedemento administrativo: concepto e fins do procedemento. Características e fases do procedemento administrativo. Principais trazos do procedemento de elaboración de disposicións de carácter xeral. O procedemento sancionador. Procedementos de reclamacións previas ao exercicio das accións civís e laborais, procedementos especiais á marxe da Lei 30/1992.
* Curso: o expediente administrativo e os documentos administrativos (7 edicións).
1. Obxectivos.
Indicar os aspectos teóricos e prácticos involucrados na tramitación dos expedientes administrativos, así como estudar o documento administrativo desde o punto de vista xurídico e as principais formas documentais, todo iso relacionado cos dereitos dos cidadáns en relación cos expedientes administrativos e abordando a problemática xurídica dos rexistros, das certificacións e das compulsas.
2. Persoal ao que vai dirixido.
Funcionarios dos grupos C e D e persoal laboral dos grupos III e IV da Xunta de Galicia, que no desempeño do seu posto de traballo realicen funcións relacionadas co contido do curso.
3. Desenvolvemento.
3.1. Duración: 21 horas.
3.2. Lugares e datas: Santiago de Compostela (2 edicións), A Coruña, Lugo, Ourense, Pontevedra e Vigo, os días 19, 20, 21, 25, 26, 27 e 28 de setembro.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
Custodia, formación e ordenación do expediente. Clases de documentos. Formalidades documentais. Os dereitos dos cidadáns en relación cos expedientes administrativos. Os rexistros, as certificacións e as compulsas. Acceso ao expediente administrativo e aos arquivos e rexistros.
* Curso: introdución á Unión Europea (6 edicións).
1. Obxectivos.
Ofertarlles unha aproximación inicial aos funcionarios que aplican políticas, programas e iniciativas comunitarias mediante a tramitación dos seus correspondentes procedementos administrativos. Familiarización co vocabulario e conceptos básicos do acervo comunitario para a súa posterior explicación aos administrados. Coñecemento do artellamento institucional europeo e o seu funcionamento. Aprendizaxe do manexo de ferramentas. Bases de datos e recursos que faciliten a busca de información comunitaria complementaria.
2. Persoal ao que vai dirixido.
Funcionarios dos grupos C e D, e persoal laboral dos grupos III e IV da Xunta de Galicia, que no desempeño do seu posto de traballo realicen funcións relacionadas cos obxectivos do curso.
3. Desenvolvemento.
3.1. Duración: 21 horas.
3.2. Lugares e datas: Ourense, os días 23, 24, 25, 29, 30 e 31 de maio e 1 de xuño. Pontevedra, os días 5, 6, 7, 8, 12, 13 e 14 de xuño. Vigo, os días 19, 20, 21, 22, 26, 27 e 28 de xuño. A Coruña, os días 18, 19, 20, 21, 25, 26 e 27 de setembro. Lugo, os días 17, 18, 19, 23, 24, 25 e 26 de outubro. Santiago de Compostela, os días 28 de setembro e 2, 3, 4, 5, 9 e 10 de outubro.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
Historia da construción europea e institucións. O sistema xurídico: dereito orixinario e derivado. Liberdades e dereitos individuais. Políticas comúns do sector primario. Políticas económicas. Defensa do medio e protección do consumidor. Incidencia do dereito comunitario en institucións de dereito administrativo. Fontes de información europea.
* Curso: básico de arquivo (7 edicións).
1. Obxectivos.
A iniciación ao tratamento documental e ás técnicas de arquivo na Administración pública.
2. Persoal ao que vai dirixido.
Persoal da Xunta de Galicia, pertencente aos grupos funcionariais C, D e E e laborais III, IV e V, que no desempeño do seu posto de traballo leven a cabo tarefas de arquivo de documentación administrativa.
3. Desenvolvemento.
3.1. Duración: 21 horas.
3.2. Lugares e datas: Santiago de Compostela (2 edicións), A Coruña, Lugo, Ourense, Pontevedra e Vigo, os días 6, 7, 8, 9, 14, 15 e 16 de novembro.
3.3. Horarios: das 17.00 ás 20.00 horas.
3.4. Prazas: 30 por edición.
4. Contido.
Información e documentación. O proceso documental. Os documentos das administracións públicas. As técnicas de arquivo.
* Curso: información e atención ao cidadán (7 edicións).
1. Obxectivos.
Comprensión dos modos de conduta e das diferentes situacións que se poden presentar no desenvolvemento dun posto de traballo de atención ao público.
2. Persoal ao que vai dirixido.
Persoal, pertencente aos grupos funcionariais C, D e E e laborais III, IV e V da Xunta de Galicia, que ocupen postos de traballo nos que realicen tarefas de atención ao público e de información ao cidadán.
3. Desenvolvemento.
3.1. Duración: 25 horas.
3.2. Lugares e datas: Santiago de Compostela, os días 29, 30 e 31 de maio, e 1, 5, 6, 7 e 8 de xuño (1ª edición), e os días 7, 8, 12, 13, 14, 15, 19 e 20 de xuño (2ª edición). Lugo, os días 18, 19, 20, 21, 25, 26, 27 e 28 de setembro. A Coruña, os días 15, 16, 18, 22, 23, 24, 25 e 29 de maio. Ourense, os días 2, 3, 4, 8, 9, 10, 11 e 15 de maio. Pontevedra, os días 19, 20, 21, 22, 26, 27, 28 e 29 de xuño. Vigo, os días 27 e 28 de setembro e 2, 3, 4, 5, 9 e 10 de outubro.
3.3. Horarios: das 17.00 ás 20.00 horas.
3.4. Prazas: 30 por edición.
4. Contido.
A relación interpersoal. Políticas de igualdade. Elementos básicos da comunicación. Técnicas de información ao público. A resolución de situacións. A información e atención ao público na Xunta de Galicia. A motivación para o uso da lingua galega e os dereitos dos cidadáns.
* Curso: iniciación á informática. O procesador de textos, na modalidade de teleformación (3 edicións).
1. Obxectivos.
Proporcionar uns coñecementos básicos de informática, con especial atención ás posibilidades que ofrece o tratamento de textos na realización das tarefas administrativas.
2. Persoal ao que vai dirixido.
O persoal da Administración da Xunta de Galicia, con coñecemento de acceso á internet.
3. Requisitos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 30 horas (26 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura e a segunda ao remate do curso para a realización da proba de avaliación para poder obter o diploma.
4.2. Datas: maio-xuño (1ª edición); xuño-xullo (2ª edición); setembro-outubro (3ª edición).
4.3. Prazas: 67 por edición.
5. Contido.
Coñecementos básicos. O sistema operativo. O procesador de textos: introducir e gardar un texto. Labores de edición. Labores de automatización.
* Curso: xestor de bases de datos relacionais na modalidade de teleformación (3 edicións).
1. Obxectivos.
Proporcionar uns coñecementos introdutorios no manexo do xestor de bases de datos relacionais.
2. Persoal ao que vai dirixido.
Persoal da Administración da Xunta de Galicia que no seu posto de traballo utilice bases de datos, con coñecemento de acceso á internet.
3. Requisios técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 25 horas (21 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura e a segunda ao remate do curso para a realización da proba de avaliación para poder obter o diploma.
4.2. Datas: maio-xuño (1ª edición); xuño-xullo (2ª edición); setembro-outubro (3ª edición).
4.3. Prazas: 67 por edición.
5. Contido.
Contidos básicos. Xestión de táboas. Consultas. Formularios. Informes.
* Curso: folla de cálculo na modalidade de teleformación (3 edicións).
1. Obxectivos.
Proporcionar uns coñecementos introdutorios para o manexo das follas de cálculo.
2. Persoal ao que vai dirixido.
Persoal da Administración da Xunta de Galicia que no seu posto de traballo utilice follas de cálculo, con coñecemento de acceso á internet.
3. Requisitos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 22 horas (18 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura e a segunda ao remate do curso para a realización da proba de avaliación para poder obter o diploma.
4.2. Datas: maio-xuño (1ª edición); xuño-xullo (2ª edición); setembro-outubro (3ª edición).
4.3. Prazas: 67 por edición.
5. Contido.
Introdución e modificación de valores. Utilización e deseño de fórmulas. Funcións. Gráficos. Xestión de datos.
* Curso: PowerPoint na modalidade de teleformación (3 edicións).
1. Obxectivos.
Coñecer as posibilidades do programa PowerPoint, para a elaboración de presentacións co obxecto de
facilitar o intercambio de información e mellorar o traballo na Administración pública.
2. Persoal ao que vai dirixido.
Persoal ao servizo da Xunta de Galicia, con coñecemento de acceso á internet.
3. Requisitos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 25 horas (21horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura e a segunda ao remate do curso para a realización da proba de avaliación para poder obter o diploma.
4.2. Datas: maio-xuño (1ª edición); xuño-xullo (2ª edición); setembro-outubro (3ª edición).
4.3. Prazas: 67 por edición.
5. Contido.
Introdución a Microsoft PowerPoint. Gardar un documento. Edición de diapositivas. Asistente de autocontido. Patróns no PowerPoint. Traballar con texto. Traballar con obxectos. Animación de obxectos e textos. Presentacións na pantalla. Recomendacións.
* Curso: alfabetización informática (16 edicións).
1. Obxectivos.
Achegarlles aos participantes os coñecementos básicos imprescindibles para iniciarse no manexo dos ordenadores persoais, así como na internet.
2. Persoal ao que vai dirixido.
Persoal funcionario ou laboral da Xunta de Galicia carente de coñecementos de informática, que non teña realizado con anterioridade cursos desta área formativa.
3. Desenvolvemento.
3.1. Duración: 15 horas.
3.2. Lugares e datas: Santiago de Compostela (4 edicións), A Coruña (2 edicións), Ferrol (2 edicións), Lugo (2 edicións), Ourense (2 edicións), Pontevedra (2 edicións) e Vigo (2 edicións), os días 4, 5, 6, 7, 11, 12, 13 e 14 de setembro. A 3ª e 4ª edición de Santiago de Compostela serán os días 18, 19, 20, 21, 25, 26, 27 e 28 de setembro.
3.3. Horarios: das 8:00 ás 10:00 horas (1ª e 3ª edición); das 13:00 ás 15:00 horas (2ª e 4ª edición)
3.4. Prazas: 10 por edición.
4. Contido.
Coñecementos básicos: manexo da información. Partes fundamentais dun ordenador persoal. O sistema operativo: concepto. Manexos básicos iniciais. Conceptos de arquivo e carpeta. Organización das unidades de almacenamento. Traballo cun programa e intercambio de información entre distintos programas. Internet: conceptos básicos. Word Wide Web.
* Curso: as redes informáticas: a rede internet (11 edicións).
1. Obxectivos.
Divulgar as posibilidades e vantaxes do funcionamento a través das redes informáticas.
2. Persoal ao que vai dirixido.
Funcionarios con coñecementos informáticos. Responsables de decisión da conexión coa rede internet. Usuarios das redes informáticas, en especial da rede internet.
3. Desenvolvemento.
3.1. Duración: 16 horas.
3.2. Lugares e datas: Santiago de Compostela (2 edicións), A Coruña (2 edicións), Ferrol, Lugo (2 edicións), Ourense (2 edicións), Pontevedra e Vigo, os días 28 e 29 de xuño, e 3, 4, 5, 6, 10 e 12 de xullo.
3.3. Horarios: das 17.00 ás 19.00 horas (1ª edición); das 19.00 ás 21.00 horas (2ª edición).
3.4. Prazas: 20 por edición.
4. Contido.
O acceso á internet. As conexións. As redes. As páxinas web e as canles de información. As canles de diálogo. Os foros de discusión.
* Curso: iniciación á informática. O procesador de textos (13 edicións).
1. Obxectivos.
Proporcionar uns coñecementos básicos de informática, con especial atención ás posibilidades que ofrece o tratamento de textos na realización das tarefas administrativas.
2. Persoal ao que vai dirixido.
O persoal da Administración da Xunta de Galicia.
3. Desenvolvemento.
3.1. Duración: 30 horas.
3.2. Lugares e datas: Santiago de Compostela (4 edicións), A Coruña (2 edicións), Lugo (2 edicións), Ourense (2 edicións), Ferrol, Pontevedra e Vigo, os días 2, 3, 4, 8, 9, 10, 11, 15, 16, 22, 23, 24, 29, 30 e 31 de maio. A 3ª e 4ª edición de Santiago de Compostela serán os días 1, 5, 6, 7, 8, 12, 13, 14, 15, 19, 20, 21, 22, 26 e 27 de xuño.
3.3. Horarios: das 17.00 ás 19.00 horas (1ª e 3ª edición); das 19.00 ás 21.00 horas (2ª e 4ª edición).
3.4. Prazas: 20 por edición.
4. Contido.
Coñecementos básicos. Sistema operativo. Procesador de textos: introducir e gardar un texto. Labores de edición. Labores de automatización.
* Curso: xestor de bases de datos relacionais (13 edicións).
1. Obxectivos.
Proporcionar uns coñecementos introdutorios no manexo do xestor de bases de datos relacionais.
2. Persoal ao que vai dirixido.
Persoal da Administración da Xunta de Galicia que no seu posto de traballo utilice bases de datos.
3. Desenvolvemento.
3.1. Duración: 25 horas.
3.2. Lugares e datas: Santiago de Compostela (4 edicións), A Coruña (2 edicións), Ferrol, Lugo (2 edicións), Ourense (2 edicións), Pontevedra e Vigo, os días 11, 12, 13, 14, 18, 19, 20, 21, 25, 26, 27 e 28 setembro. A 3ª e 4ª edición de Santiago de Compostela serán os días 10, 11, 16, 17, 18, 19, 23, 24, 25, 26, 30 e 31 de outubro.
3.3. Horarios: das 17.00 ás 19.00 horas (1ª e 3ª edición); das 19.00 ás 21.00 horas (2ª e 4ª edición).
3.4. Prazas: 20 por edición.
4. Contido.
Conceptos básicos. Xestión de táboas. Consultas. Formularios. Informes.
* Curso: folla de cálculo (13 edicións).
1. Obxectivos.
Proporcionar uns coñecementos introdutorios para o manexo das follas de cálculo.
2. Persoal ao que vai dirixido.
Persoal de Administración da Xunta de Galicia que no seu posto de traballo utilice follas de cálculo.
3. Desenvolvemento.
3.1. Duración: 22 horas.
3.2. Lugares e datas: Santiago de Compostela (4 edicións), A Coruña (2 edicións), Ferrol, Lugo (2 edicións), Ourense (2 edicións), Pontevedra e Vigo, os días 6, 7, 8, 9, 14, 15, 16, 20, 21, 22 e 23 de novembro. A 3ª e 4ª edición de Santiago de Compostela serán os días 27, 28, 29 e 30 de novembro e 4, 5, 7, 11, 12, 13 e 14 de decembro.
3.3. Horarios: das 17.00 ás 19.00 horas (1ª e 3ª edición); das 19.00 ás 21.00 horas (2ª e 4ª edición).
3.4. Prazas: 20 por edición.
4. Contido.
Introdución e modificación de valores. Utilización e deseño de fórmulas. Funcións. Gráficos. Xestión de datos.
* Curso: regulación sobre protección de datos na modalidade de teleformación (2 edicións).
1. Obxectivos.
Proporcionar os coñecementos básicos para a aplicación da normativa sobre protección de datos de carácter persoal.
2. Persoal ao que vai dirixido.
Persoal ao servizo da Xunta de Galicia, con coñecemento do acceso á internet.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 25 horas (20 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seu seguimento e a súa estrutura e a segunda ao remate do curso para a realización da proba de avaliación para poder obter o diploma.
4.2. Datas: maio-xullo (1ª edición); setembro-outubro (2ª edición).
4.3. Prazas: 50 por edición.
5. Contido.
Protección de datos. Datos persoais. Tratamento de datos. Dereitos dos afectados. Réxime sancionador. Regulación de datos: anexos.
* Curso: conversa en inglés (2 edicións).
1. Obxectivos.
A aprendizaxe para conseguir unha fluidez na expresión oral en lingua inglesa.
2. Persoal ao que vai dirixido.
Persoal ao servizo da Xunta de Galicia.
3. Desenvolvemento.
3.1. Duración: 25 horas.
3.2. Lugar e datas: EGAP, do 24 de abril ao 21 de xuño.
3.3. Horarios: luns e mércores, das 17.00 ás 18.30 horas (1ª edición) e das 18.30 ás 20.00 horas (2ª edición)
3.4. Prazas: 7 por edición.
4. Contido.
Contidos comunicativos. Contidos semánticos. Contidos fonéticos.
* Curso: conversa en francés (2 edicións).
1. Obxectivos.
A aprendizaxe para conseguir unha fluidez na expresión oral en lingua francesa.
2. Persoal ao que vai dirixido.
Persoal ao servizo da Xunta de Galicia.
3. Desenvolvemento.
3.1. Duración: 25 horas.
3.2. Lugar e datas: EGAP, do 18 de abril ao 13 de xuño.
3.3. Horarios: martes e xoves, das 17.00 ás 18.30 horas (1ª edición) e das 18.30 ás 20.00 horas (2ª edición).
3.4. Prazas: 7 por edición.
4. Contido.
Contidos comunicativos. Contidos semánticos. Contidos fonéticos.
* Curso: inglés comunitario.
1. Obxectivos.
Introducir os alumnos na realidade institucional e de traballo da Unión Europea, e poñer á súa disposición as ferramentas lingüísticas necesarias para que poidan desenvolver eficazmente o traballo relacionado cos temas comunitarios.
2. Persoal ao que vai dirixido.
Persoal ao servizo da Xunta de Galicia.
3. Desenvolvemento.
3.1. Duración: 48 horas.
3.2. Lugar e datas: EGAP, os días 4, 5, 6, 7, 11, 12, 13, 14, 18, 19, 20, 21, 25, 26, 27 e 28 de setembro.
3.3. Horarios: das 17.00 ás 20.00 horas.
3.4. Prazas: 20.
4. Contido.
Desenvolvemento das catro destrezas lingüísticas: lectura, comprensión auditiva, comunicación oral e comunicación escrita.
* Curso: actualización da lingua e da linguaxe administrativa galegas (26 edicións).
1. Obxectivos.
Con motivo da reforma das Normas ortográficas e morfolóxicas do idioma galego no ano 2003, este curso ten por obxecto perfeccionar e actualizar os coñecementos da lingua galega e da linguaxe administrativa, se é o caso.
2. Persoal ao que vai dirixido.
Persoal ao servizo da Xunta de Galicia.
3. Desenvolvemento.
3.1. Duración: 20 horas.
3.2. Lugares e datas: A Coruña (5 edicións): 1ª edición, do 8 ao 18 de maio, 2ª edición, do 22 ao 31 de maio, 3ª edición, do 18 ao 27 de setembro, 4ª edición, do 2 ao 11 de outubro e 5ª edición, do 16 ao 25 de outubro; Ferrol: do 8 ao 18 de maio; Santiago de Compostela (5 edicións): 1ª edición, do 8 ao 18 de maio, 2ª edición, do 22 ao 31 de maio, 3ª edición, do 18 ao 27 de setembro, 4ª edición, do 2 ao 11 de outubro e 5ª edición, do 16 ao 25 de outubro; Lugo (3 edicións): 1ª edición, do 8 ao 18 de maio, 2ª edición, do 22 ao 31 de maio e 3ª edición, do 9 ao 19 de outubro; Ourense (4 edicións): 1ª edición, do 8 ao 18 de maio, 2ª edición, do 22 ao 31 de maio, 3ª edición, do 2 ao 11 de outubro e 4ª edición, do 16 ao 25 de outubro; Pontevedra (4 edicións): 1ª edición, do 8 ao 18 de maio, 2ª edición, do 22 ao 31 de maio, 3ª edición, do 2 ao 11 de outubro e 4ª edición, do 16 ao 25 de outubro; Vigo (4 edicións): 1ª edición, do 8 ao 18 de maio, 2ª edición, do 22 ao 31 de maio, 3ª edición, do
2 ao 11 de outubro e 4ª edición, do 16 ao 25 de outubro.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
A modificación das Normas ortográficas e morfolóxicas do idioma galego. A reforma de 2003: aspectos teóricos e prácticos. A incidencia da reforma da linguaxe administrativa. O Plan de normalización lingüística na Administración pública.
* Curso: básico de software libre (3 edicións).
1. Obxectivos.
Formar o persoal nos coñecementos básicos de software libre. Trátase de realizar unha aproximación ao funcionamento teórico-práctico das ferramentas libres.
2. Persoal ao que vai dirixido.
Persoas que non teñan ningún coñecemento previo sobre software libre (Linux, etc.).
3. Desenvolvemento.
3.1. Duración: 20 horas.
3.2. Lugar e datas: EGAP, os días 23, 24, 25, 26, 27, 30, 31 de outubro e 2, 3 e 6 de novembro (1ª e 2ª edición); os días 7, 8, 9, 10, 13, 14, 15, 16, 17 e 20 de novembro (3ª edición).
3.3. Horarios: das 8.00 ás 10.00 horas (1ª e 3ª edición) e das 13.00 ás 15.00 horas (2ª edición).
3.4. Prazas: 20 por edición.
4. Contido.
Introdución. Linux. Outras ferramentas.
ANEXO IV
Código
Curso
Localidade
Y01
Conceptos xerais e ferramentas da calidade
SA
Y02
Deseño e desenvolvemento de proxectos
SA
Y03
Introdución ao estudo das políticas públicas
SA
X12
Curso superior de dereito da organización e do procedemento administrativo
SA
X13
Regulación básica e autonómica das subvencións: o procedemento de concesión
SA
X14
O novo réxime legal dos contratos das administracións públicas
SA
X06
Técnicas de redacción de informes, propostas e resolucións
SA, CO, LU, OU, PO
E01
Xeral de xestión orzamentaria
SA
E03
Xeral de contabilidade pública
SA
P01
Xestión de persoal
SA
X08
Procedemento administrativo na modalidade de teleformación
X10
O expediente administrativo e os documentos administrativos
SA, CO, LU, OU, PO, VI
U06
Introdución á Unión Europea
SA, CO, LU, OU, PO, VI
W01
Básico de arquivo
SA, CO, LU, OU, PO, VI
A01
Información e atención ao cidadán
SA, CO, LU, OU, PO, VI
I06
Iniciación á informática. O procesador de textos na modalidade de teleformación
I03
Xestor de bases de datos na modalidade de teleformación
I04
Folla de cálculo na modalidade de teleformación
I10
PowerPoint na modalidade de teleformación
I11
Alfabetización informática
SA, CO, FE, LU, OU, PO, VI
I05
As redes informáticas: a rede internet
SA, CO, FE, LU, OU, PO, VI
I02
Iniciación á informática. O procesador de textos
SA, CO, FE, LU, OU, PO, VI
I07
Xestor de bases de datos relacionais
SA, CO, FE, LU, OU, PO, VI
I08
Folla de cálculo
SA, CO, FE, LU, OU, PO, VI
X15
Regulación sobre protección de datos na modalidade de teleformación
IN4
Conversa en inglés
SA
FR4
Conversa en francés
SA
IN5
Inglés comunitario
SA
RS1
Actualización da lingua e da linguaxe administrativa galegas
SA, CO, FE, LU, OU, PO, VI
I12
Básico de software libre
SA
SA: Santiago de Compostela; CO: A Coruña; FE: Ferrol; LU: Lugo; OU: Ourense; PO: Pontevedra; VI: Vigo.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA